62022CO0416_INF
Unionin tuomioistuimen määräys (kymmenes jaosto) 19.7.2023 –EDP (Arvopaperien markkinoille saattamisesta kannettava vero)
(asia C-416/22) (
1
)
Ennakkoratkaisupyyntö – Unionin tuomioistuimen työjärjestyksen 99 artikla – Vastaus, joka on selvästi johdettavissa oikeuskäytännöstä – Direktiivi 2008/7/EY – 5 artiklan 2 kohta – Pääoman hankintaa koskevat välilliset verot – Joukkovelkakirjojen myyntiä, osakkeiden merkintää koskevia julkisia tarjouksia ja joukkovelkakirjojen takaisinostotarjouksia markkinoilla koskevista palveluista kannettava leimavero
1.
Verosäännökset – Jäsenvaltioiden lainsäädännön yhdenmukaistaminen – Pääoman hankintaa koskevat välilliset verot – Direktiivi 2008/7 – Liiketoimet, joista ei suoriteta välillisiä veroja – Joukkovelkakirjojen tai muiden siirtokelpoisten arvopapereiden liikkeeseen laskeminen ja vaihdantaan saattaminen – Liittyvien muodollisuuksien käsite – Joukkovelkakirjojen takaisinosto- tai ostoilmoitusten julkaisemisesta, uusien joukkovelkakirjojen markkinoille saattamisesta ja merkitsemisestä ja uusien osakkeiden merkitsemisestä osakepääoman korottamiseksi muodostuva rahoitusvälityspalvelu – Ei kuulu soveltamisalaan
(Neuvoston direktiivin 2008/7 5 artiklan 2 kohdan b alakohta)
(ks. 28 ja 29 kohta)
2.
Verosäännökset – Jäsenvaltioiden lainsäädännön yhdenmukaistaminen – Pääoman hankintaa koskevat välilliset verot – Direktiivi 2008/7 – Liiketoimet, joista ei suoriteta välillisiä veroja – Osakkeiden ja joukkovelkakirjojen liikkeeseenlasku ja vaihdantaan saattaminen – Käsite – Osake- ja joukkovelkakirjojen markkinoilla tapahtuvat rahoitusvälityspalvelut, jotka ovat erottamaton osa pääoman hankintaa koskevaa kokonaistointa – Kuuluu soveltamisalaan
(Neuvoston direktiivin 2008/7 5 artiklan 2 kohdan a ja b alakohta)
(ks. 34 ja 35 kohta)
3.
Verosäännökset – Jäsenvaltioiden lainsäädännön yhdenmukaistaminen – Pääoman hankintaa koskevat välilliset verot – Direktiivi 2008/7 – Verot ja arvonlisävero – Arvopapereiden luovutuksesta kannettava vero – Joukkovelkakirjojen liikkeeseenlaskun muodossa otetun lainan takaisinmaksua vastaavien joukkovelkakirjojen takaisinosto – Veroa ei kanneta – Joukkovelkakirjojen osto, josta ei seuraa näihin joukkovelkakirjoihin sisältyvän velan lopullinen lakkaaminen – Veron kantaminen
(Neuvoston direktiivin 2008/7 6 artiklan 1 kohdan a alakohta)
(ks. 36 ja 37 kohta)
4.
Verosäännökset – Jäsenvaltioiden lainsäädännön yhdenmukaistaminen – Pääoman hankintaa koskevat välilliset verot – Direktiivi 2008/7 – Liiketoimet, joista ei suoriteta välillisiä veroja – Siirtokelpoisten arvopaperien markkinoilla rahoitusvälityspalveluita suorittavien pankkilaitosten saamasta korvauksesta kannettava leimavero – Ei voida hyväksyä – Arvopapereita liikkeeseen laskevan yhtiön pakollinen turvautuminen kolmannen palveluihin – Vaikutuksettomuus
(Neuvoston direktiivin 2008/7 5 artiklan 2 kohdan a ja b alakohta)
(ks. 42 ja 43 kohta sekä tuomiolauselma)
Ratkaisu
Pääoman hankinnasta suoritettavista välillisistä veroista 12.2.2008 annetun direktiivin 2008/7/EY 5 artiklan 2 kohtaa
on tulkittava siten, että
se on esteenä kansalliselle säännöstölle, jonka mukaan leimaveroa kannetaan korvauksesta, jonka pääomayhtiöt maksavat useille pankkilaitoksille, joille se on antanut tehtäväksi rahoitusvälityspalveluja ensinnäkin sellaisten joukkovelkakirjojen takaisinosto- tai ostoilmoitusten julkaisemiseksi, joista seuraa näiden joukkovelkakirjojen edustaman velan lopullinen lakkaaminen, toiseksi uusien joukkovelkakirjojen markkinoille saattamiseksi ja merkitsemiseksi ja kolmanneksi uusien osakkeiden merkitsemiseksi osakepääomansa korottamiseksi, riippumatta siitä, ovatko kyseessä olevat arvopaperit liikkeeseen laskevat yritykset lain mukaan velvollisia turvautumaan kolmannen palveluihin vai ovatko ne vapaasta tahdostaan valinneet turvautua niihin.
(
1
)	EUVL C 389, 10.10.2022.